Document ID: 31995D0201

KOMMISSIONENS BESLUTNING af 31. maj 1995 om ændring af beslutning 83/471/EØF om EF-kontrolkomitéen for anvendelse af handelsklasseskemaet for slagtekroppe af voksent kvæg (95/201/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 424/95 (2), særlig artikel 27,
under henvisning til Rådets forordning (EØF) nr. 1208/81 af 28. april 1981 om fastsættelse af Fællesskabets handelsklasseskema for slagtekroppe af voksent kvæg (3), ændret ved forordning (EØF) nr. 1026/91 (4), særlig artikel 5, stk. 4, og
ud fra følgende betragtninger:
For at sikre en korrekt anvendelse af handelsklasseskemaet for slagtekroppe af voksent kvæg skal der foretages så mange kontrolbesøg, at den i artikel 5 i forordning (EØF) nr. 1208/81 omhandlede kontrolkomité så vidt muligt kan aflægge besøg i alle medlemsstater hvert andet år; det maksimale antal komitémedlemmer bør i denne forbindelse og efter Fællesskabets udvidelse til femten medlemsstater forhøjes, og Kommissionens beslutning 83/471/EØF af 7. september 1983 om EF-kontrolkomitéen for anvendelse af handelsklasseskemaet for slagtekroppe af voksent kvæg (5), senest ændret ved beslutning 92/429/EØF (6), bør ændres tilsvarende;
de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Oksekød -
VEDTAGET FØLGENDE BESLUTNING:
Artikel 1
I artikel 2, stk. 2, i beslutning 83/471/EØF ændres »ti« og »fire« til henholdsvis »tolv« og »seks«.
Artikel 2
Denne beslutning er rettet til medlemsstaterne.
Udfærdiget i Bruxelles, den 31. maj 1995.

Labels: 17
6